কনরাড রিক্টার

কনরাড মাইকেল রিক্টার (ইংরেজি: Conrad Michael Richter; ১৩ অক্টোবর ১৮৯০ - ৩০ অক্টোবর ১৯৬৮) ছিলেন একজন মার্কিন ঔপন্যাসিক। তার সাহিত্যকর্মসমূহ বিভিন্ন সময়কালের মার্কিন জীবন নিয়ে রচিত। তার দ্য অ্যাওয়েকেনিং ল্যান্ড ত্রয়ীর শেষ গল্প দ্য টাউন (১৯৫০) ১৯৫১ সালে কথাসাহিত্যে পুলিৎজার পুরস্কার অর্জন করে। তার দ্য ওয়াটার্স অব ক্রনস ১৯৬১ সালে কথাসাহিত্যে ন্যাশনাল বুক পুরস্কার অর্জন করে। বিংশ শতাব্দীতে তার দুটি ছোটগল্পের সংকলন তার মৃত্যুর পর প্রকাশিত হয় এবং তার কয়েকটি উপন্যাস একবিংশ শতাব্দীতে পুনরায় প্রকাশিত হয়। রিক্টার ১৮৯০ সালের ১৩ই অক্টোবর পেন্সিলভেনিয়া অঙ্গরাজ্যের পট্‌সভিলের নিকটবর্তী ট্রেমন্টে জন্মগ্রহণ করেন। তার পিতা জন অ্যাবসালম রিক্টার একজন লুথেরান মন্ত্রী ছিলেন এবং তার মাতা শার্লট এস্থার (জন্মনাম হেনরি) রিক্টার। তার পিতামহ, চাচা ও পিতামহের ভাইও লুথেরান মন্ত্রী ছিলেন। তিনি জার্মান উপনিবেশিক অভিবাসীদের বংশধর। শৈশবে রিক্টার তার পরিবারের সাথে পেন্সিলভেনিয়ার কয়েকটি খনি-উত্তোলনকারী শহরে বসবাস করতেন। রিক্টার পনের বছর বয়সে উচ্চ মাধ্যমিক পাস করেন। ১৯৩০-এর দশকের শুরুতে রিক্টারের একাধিক গল্প পাল্প পত্রিকায় প্রকাশিত হয়েছিল, তন্মধ্যে রয়েছে ট্রিপল-এক্স, শর্ট স্টোরিজ, কমপ্লিট স্টোরিজ, গোস্ট স্টোরিজ ও ব্লু বুক। আর্লি আমেরিকান অ্যান্ড আদার স্টোরিজ (১৯৩৬) তার প্রথম সফল বই হিসেবে বিবেচিত। তিনি এরপর ধীরে ধীরে বৃহদাকৃতির উপন্যাস রচনা ও প্রকাশনায় মনযোগী হন। তিনি দ্য সি অব গ্রাস (১৯৩৬) উপন্যাসের জন্য সর্বাধিক স্মরণীয়। এটি উনবিংশ শতাব্দীর শেষভাগে নিউ মেক্সিকোর পটভূমিতে রচিত, যার মূল বিষয়বস্তু ছিল র‍্যাঞ্চার ও কৃষকদের মধ্যকার বিরোধ। এই উপন্যাস অবলম্বনে ১৯৪৭ সালে এলিয়া কাজান একই নামের চলচ্চিত্র নির্মাণ করেন, যাতে শ্রেষ্ঠাংশে অভিনয় করেন ক্যাথরিন হেপবার্ন ও স্পেন্সার ট্রেসি। ১৯৪০-এর দশকে তিনি দ্য অ্যাওয়েকেনিং ল্যান্ড ত্রয়ী রচনা করেন; সেগুলো হল দ্য ট্রিজ (১৯৪০), দ্য ফিল্ডস (১৯৪৬) ও দ্য টাউন (১৯৫০)। তিনি ১৯৪৭ সালে দ্য ফিল্ডস-এর জন্য ওহাইওনা বুক পুরস্কার লাভ করেন এবং ১৯৫১ সালে দ্য টাউন-এর জন্য কথাসাহিত্যে পুলিৎজার পুরস্কার অর্জন করে। আর্লি আমেরিকানা (১৯৩৬, ছোটগল্প) দ্য সি অব গ্রাস (১৯৩৬) দ্য ট্রিজ (১৯৪০) টেসি ক্রোমওয়েল (১৯৪২) দ্য ফ্রি ম্যান (১৯৪৩) দ্য ফিল্ডস (১৯৪৬) অলওয়েজ ইয়ং অ্যান্ড ফ্লেয়ার (১৯৪৭) দ্য টাউন (১৯৫০) দ্য লাইট ইন দ্য ফরেস্ট (১৯৫৩) দ্য মাউন্টেন অন দ্য ডেজার্ট (১৯৫৫) দ্য লেডি (১৯৫৭) দ্য ওয়াটার্স অব ক্রনস (১৯৬০) আ সিম্পল অনারেবল ম্যান (১৯৬২) দ্য গ্র্যান্ডফাদার্স (১৯৬৪) আ কান্ট্রি অব স্ট্রেঞ্জার্স (১৯৬৬) দ্য অ্যাওয়েকেনিং ল্যান্ড (ত্রয়ী, ১৯৬৬/১৯৯১) দি অ্যারিস্টোক্র্যাট (১৯৬৮) ব্রাদার্স অব নো কিন অ্যান্ড আদার স্টোরিজ (১৯৭৩, মরণোত্তর প্রকাশিত ছোটগল্প সংকলন) দ্য রহাইড নট অ্যান্ড আদার স্টোরিজ (১৯৮৫, মরণোত্তর প্রকাশিত ছোটগল্প সংকলন) ১৯৩৭ - দ্য সি অব গ্রাস-এর জন্য ন্যাশনাল বুক পুরস্কারে মনোনীত ১৯৪২ - দ্য সি অব গ্রাস ও দ্য ট্রিজ-এর জন্য নিউ ইয়র্ক বিশ্ববিদ্যালয়ের সোসাইটি অব লাইব্রেরি থেকে সাহিত্যে স্বর্ণ পদক ১৯৪৭ - দ্য ফিল্ডস-এর জন্য ওহাইওয়ানা লাইব্রেরি পদক ১৯৫১ - দ্য টাউন-এর জন্য কথাসাহিত্যে পুলিৎজার পুরস্কার ১৯৫৯ - সাহিত্যে ন্যাশনাল ইনস্টিটিউট অব আর্টস অ্যান্ড লেটার্স অনুদান ১৯৫৯ - দ্য লেডি-এর জন্য ম্যাগি পুরস্কার ১৯৬১ - দ্য ওয়াটার্স অব ক্রনস-এর জন্য ন্যাশনাল বুক পুরস্কার ১৯৪৪ - সাস্কেহানা বিশ্ববিদ্যালয় থেকে ডিলিট ১৯৫৮ - নিউ মেক্সিকো বিশ্ববিদ্যালয় থেকে ডিলিট ১৯৬৬ - লাফায়েত কলেজ থেকে ডিলিট ১৯৬৬ - টেম্পল বিশ্ববিদ্যালয় থেকে এলএলডি ১৯৬৬ - লেবানন ভ্যালি কলেজ থেকে এলএইচডি ১৯৬৭ - মার্থা কিনি কুপার ওহাইওয়ানা অ্যাসোসিয়েশন থেকে ফ্লোরেন্স আর. স্মারক পুরস্কার "The Pulitzer Prizes: Fiction - Past winners & finalists by category"। পুলিৎজার পুরস্কার (ইংরেজি ভাষায়)। সংগ্রহের তারিখ ৩০ অক্টোবর ২০১৯।  "National Book Awards – 1961"। ন্যাশনাল বুক ফাউন্ডেশন (ইংরেজি ভাষায়)। সংগ্রহের তারিখ ৩০ অক্টোবর ২০১৯।  "Conrad Richter"। ওহাইওনা অথরস (ইংরেজি ভাষায়)। ১ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১১ এপ্রিল ২০২০।  "Conrad Richter"। আমেরিকান সোসাইটি অব অথরস অ্যান্ড রাইটার্স। সংগ্রহের তারিখ ১১ এপ্রিল ২০২০।  "Conrad Richter | Penguin Random House"। পেঙ্গুইন র‍্যান্ডম হাউজ (ইংরেজি ভাষায়)। সংগ্রহের তারিখ ১১ এপ্রিল ২০২০।  "Overview, Paperback version of The Waters of Kronos"। পেন্সিলভেনিয়া স্টেট ইউনিভার্সিটি প্রেস। ২০০৩। ৮ মে ২০১৪ তারিখে , মূল |ইউআরএল= এর মান পরীক্ষা করুন (সাহায্য) থেকে আর্কাইভ করা।  কাজান, এলিয়া (২০১১)। Elia Kazan: A Life (ইংরেজি ভাষায়)। নফ ডাবলডে পাবলিশিং গ্রুপ। আইএসবিএন 978-0-307-95934-8। সংগ্রহের তারিখ ১১ এপ্রিল ২০২০।  লাইব্রেরি অব কংগ্রেস কর্তৃপক্ষে Conrad Richter, 46 ক্যাটালগ রেকর্ড সহ